১৯৮৬ সাল থেকেই অপ্রত্যক্ষ করের পরিকাঠামো সংস্কার নিয়ে নাড়াচাড়া শুরু হয়। এর জন্য ‘মোডিফায়েড ভ্যালু অ্যাডেড ট্যাক্স’ বা মোডভ্যাট নামে একটি নয়া কর ব্যবস্থাও তৈরি করা হয়। কিন্তু, ‘গুডস অ্যান্ড সার্ভিস ট্যাক্স’ বা জিএসটি অপ্রত্যক্ষ কর এবং রাজ্য ভিত্তিতে যে ভিন্ন করের চল রয়েছে তার সংস্কারের এক সর্বোৎকৃষ্ট ব্যবস্থা বলেই দাবি করা হচ্ছে।
আরও পড়ুন 
তেতো লাগলেও কড়া দাওয়াই চালিয়ে যাবেন। কারণ স্পষ্ট করলেন নরেন্দ্র মোদী 
লোকসভায় পাশ জিএসটি বিল। সংশয়ের কথা স্বীকার মোদীর
 এরফলে, একই পণ্যের উপর নানা ধরনের করের যে ব্যবস্থা প্রচলিত আছে তা দূর হবে। জিএসটি যেমন একদিকে জটিল কর ব্যবস্থা সহজ করবে তেমনি এই ব্যবস্থায় বেশ কিছু পরিষেবা থেকে শুরু করে পণ্যের বর্তমান মূল্যে খানিকটা হেরফের হবে। যদিও এখনও কোন দ্রব্য বা পরিষেবার উপর কতটা কর বসবে তা ঠিক হয়নি। একটি সর্বভারতীয় সংবাদমাধ্যমের খবর অনুযায়ী দাম কমা বা বাড়ার যে সম্ভাবনা দেখা যাচ্ছে তা এইরকম:—
১) এই পরিষেবাগুলিতে জুড়তে পারে বাড়তি অর্থের বোঝা:- 
ক) মোবাইলের বিল 
খ) ব্যাঙ্ক পরিষেবা এবং বিনিয়োগ ক্ষেত্র 
গ) ওয়াই-ফাই এবং ডিটিএইচ পরিষেবা। অনলাইনে টিকিট কাটা। 
২) এই অত্যাবশকীয় পরিষেবাগুলিতেও দাম বৃদ্ধির সম্ভাবনা রয়েছে। :- 
ক) বসতবাড়ির ভাড়া
খ) স্বাস্থ্য সুরক্ষা 
গ) স্কুলের মাইনে 
ঘ) ক্যুরিয়র সার্ভিস 
ঙ) ট্রেনে সফর বা মেট্রো রেলে সফর। 
৩) বেশকিছু রাজ্যে এই পরিষেবাগুলির দাম কমার সম্ভাবনা আছে।:-  
ক) অধিকাংশ রাজ্যে সিনেমা এবং থিয়েটার দেখার টিকিটের দাম কমতে পারে।   
খ) রেস্তোরাঁয় খাবার খাওয়ার খরচও কমার সম্ভাবনা আছে। 
৪) চার-চাকা এবং দু-চাকার গাড়িতেও দাম কমার সম্ভাবনা:- 
ক) মোটর বাইক 
খ) সদ্য বাজারে আসা সেডান জাতীয় গাড়ি
ঘ) এসইউভি, লাক্সারি গাড়ি এবং প্রিমিয়াম গাড়ি। 
৫) জিএসটি-র জন্য বেশকিছু জিনিসের মূল্যে সেভাবে প্রভাব নাও পড়তে পারে:- 
ক) টেলিভিশন
খ) ওয়াশিং মেশিন 
গ) স্টোভ 
তবে পান মশলা বা সিগারেটের মতো তামাকজাত দ্রব্যের দাম অনেকটাই বেড়ে যাবে। কারণ এইসব দ্রব্যের উপর বসানো করের টাকা থেকেই যেসব রাজ্য জিএসটি চালু হওয়ার ফলে ক্ষতির সম্মুখীন হবে, তাদের ক্ষতিপূরণ দেবে জিএসটি কাউন্সিল।